**הורים יקרים שלום רב, ‏‏‏ח' סיון תש"פ**

**‏‏31 מאי 2020**

**הנדון:** **תכנית השאלת ספרי לימוד בבית הספר בשנת הלימודים התשפ"א**

גם השנה אנו מציעים לכם להשתלב בפרויקט השאלת ספרי הלימוד שיופעל בבית ספרנו על פי הנחיות משרד החינוך. משמעות הפרויקט היא, כי במקום הרכישה המסורתית האישית של ספרי הלימוד על ידי כל משפחה – כפי שהיה נהוג בעבר, יתבצע הליך של השאלת הספרים במסגרת הבית-ספרית והחזרתם במצב שמור, בסוף השנה.

הפרויקט נועד להקל על ההורים ברכישת ספרי הלימוד ולאפשר לכל תלמיד להצטייד בסל מלא ועדכני של ספרים וחוברות לימוד תקינים, בעלות מינימלית.

**לפרויקט יתרונות משמעותיים נוספים:**

• יציבות בתכנית הלימודים.

• הקטנת הפגיעה בסביבה.

• שוויון בין תלמידים.

• פיתוח תחושת אחריות לרכוש ולסביבה.

• גיבוש חברתי-קהילתי.

התכנית מבוססת על חוק השאלת ספרי לימוד, תשס"א–2000.

**תנאי הצטרפות לתכנית:**

**• מסירת ספרי הלימוד משנת הלימודים הנוכחית במצב תקין לבית הספר.**

**• תשלום אגרת השאלה בסך 280 ₪.**

**• החזרת ספרי הלימוד בסוף כל שנת לימודים לבית הספר, כשהם במצב תקין ושמיש.**

**תלמיד שיחזיר ספר במצב אשר אינו מאפשר שימוש חוזר יחויב בתשלום בעבורו.**

גביית אגרת ההשאלה תחל בתאריך 1/6/20 ותסתיים בתאריך 1/7/20.

**לתשומת לבכם, לא תתאפשר הרשמה לאחר התאריך הנ"ל.**

**בברכה,**

**הנהלת ביה"ס כצנלסון**

**רק הורה אשר מתנגד שילדיו ישתתפו בתכנית, מתבקש להצהיר על התנגדותו באמצעות הספח שלהלן:**

**את הספח יש למסור למחנכת הכיתה**

|  |
| --- |
| אנו, הוריי התלמיד/ה \_\_\_\_\_\_\_\_\_\_\_\_ מכיתה \_\_\_\_ **מתנגדים לקחת חלק בפרויקט להשאלת ספרי לימוד.**  **שם ההורים: \_\_\_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_\_\_** |